Frequently Asked Questions (FAQ)
ଭୁବନେଶ୍ବର, ଜାନୁଆରୀ ୩୦ (ଲୋକାଲ ୱାୟାର) : ଆର୍ନ୍ତଜାତୀୟସ୍ତରରେ ଅଶୋଧିତ ତୈଳଦର ବୃଦ୍ଧି ଯୋଗୁଁ ପେଟ୍ରୋଲ ଓ ଡିଜେଲ ଦର ବୃଦ୍ଧି ପାଉଛି ବୋଲି କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପମନ୍ତ୍ରୀ ଧର୍ମେନ୍ଦ୍ର ପ୍ରଧାନ କହି ବୁଲୁଛନ୍ତି । ହେଲେ ବାସ୍ତବକ୍ଷେତ୍ରରେ କେନ୍ଦ୍ରମନ୍ତ୍ରୀ ଦେଶବାସୀଙ୍କୁ ଭକୁଆ ବନେଇବାରେ ଲାଗିଛନ୍ତି ବୋଲି ଓଡ଼ିଶା ପ୍ରଦେଶ କଂଗ୍ରେସ କମିଟି ସଭାପତି ନିରଂଜନ ପଟ୍ଟନାୟକ ବୁଧବାର ଅଭିଯୋଗ କରିଛନ୍ତି ।
ସେ କହିଛନ୍ତି ଯେ, ଗୋଟିଏ ପଟେ ଅଶୋଧିତ ତୈଳର ମୂଳ ଦର ଆନ୍ତର୍ଜାତିକ ବଜାରରେ ଗତ ସାଢ଼େ ଚାରି ବର୍ଷ ମଧ୍ୟରେ ଭାରତୀୟ ମୁଦ୍ରାରେ ପ୍ରାୟ ୧୦ଟଙ୍କା କମି ଥିବାବେଳେ ରାଜ୍ୟ ଓ କେନ୍ଦ୍ର ସରକାର ତାହା ଉପରେ ନିଜର ଟିକସ ବୋଝ ବଢ଼ାଇ ଚାଲିଛନ୍ତି ।
ସରକାରଙ୍କ ପ୍ରଦତ୍ତ ତଥ୍ୟ ଅନୁଯାୟୀ ୨୦୧୪ ଏପ୍ରିଲ ଦୁଇ ତାରିଖରେ ଟିକସ ଲାଗୁ ପୂର୍ବରୁ ପେଟ୍ରୋଲ ଦର ଲିଟର ପିଛା ୪୮.୭୯ଟଙ୍କା ଥିଲା । ଏବେ ଏହା ୩୯ ଟଙ୍କାକୁ ଖସି ଆସିଛି ।
ସେହିପରି ଡିଜେଲ ଦର ଅପରିବର୍ତ୍ତିତ ଥିବାବେଳେ ପେଟ୍ରୋଲ ଓ ଡିଜେଲ ଉପରେ କେନ୍ଦ୍ର ଓ ରାଜ୍ୟ ସରକାରଙ୍କ ମାତ୍ରାଧିକ ଟିକସ ରାଜ୍ୟବାସୀଙ୍କ ଉପରେ ବୋଝ ଉପରେ ନଳିତା ବିଡ଼ା ସଦୃଶ ହୋଇଛି ବୋଲି ସେ କହିଛନ୍ତି ।
ରାଜ୍ୟରେ କୃଷି ଏକ ପ୍ରମୁଖ କ୍ଷେତ୍ର ଯେଉଁଠାରେ ୭୦ ଭାଗରୁ ଅଧିକ ଲୋକ ନିର୍ଭର କରନ୍ତି । କୃଷିକ୍ଷେତ୍ର ପରେ ପରିବହନ ଦ୍ୱିତୀୟ ବୃହତ୍ତ କ୍ଷେତ୍ର, ଯାହା ଉପରେ ଚାଷୀମାନେ ସେମାନଙ୍କ ଉତ୍ପାଦିତ ସାମଗ୍ରୀ ବୋହି ନେବା ଆଣିବା ପାଇଁ ନିର୍ଭର କରିଥାନ୍ତି ।
ସେହିପରି ଲକ୍ଷାଧିକ ଲୋକେ ପ୍ରତିଦିନ ଯାତାୟାତ ଲାଗି ଗାଡିମୋଟରକୁ ଅପାଣାଇଥାନ୍ତି । ଯେଉଁଠି କି ପେଟ୍ରୋଲ ଅପେକ୍ଷା ଡିଜେଲ ଉପରେ ସାଧାରଣ ଲୋକଙ୍କ ଜୀବନଜୀବିକା ନିର୍ଭର କରୁଛି ।
ଏହି ପରିପ୍ରେକ୍ଷୀରେ କେନ୍ଦ୍ର ସରକାର ଡିଜେଲ ଉପରେ ଗତ ସାଢ଼େ ଚାରି ବର୍ଷ ମଧ୍ୟରେ ଦୁଇଗୁଣ ଟିକସ ବଢ଼ାଇ ତୈଳ କମ୍ପାନୀଗୁଡିକୁ ଅହେତୁକ ଅନୁକମ୍ପା ଦେଖାଉଥିବାବେଳେ ସାଧାରଣ ଜନତାଙ୍କୁ ଭୁଆଁ ବୁଲାଇ ଚାଲିଛନ୍ତି ବୋଲି ଶ୍ରୀଯୁକ୍ତ ପଟ୍ଟନାୟକ ଅଭିଯୋଗ କରିଛନ୍ତି ।
ସେ କହିଛନ୍ତି ଯେ, ୨୦୧୪ରେ ପେଟ୍ରୋଲ ମୂଳଦର (ଟିକସ ଲାଗୁ ପୂର୍ବରୁ ) ଲିଟର ପିଛା ୪୮.୭୯ ଟଙ୍କା ଥିବାବେଳେ ଏବେ ଏହା ୩୯ ଟଙ୍କାରେ ରହିଛି । ୨୦୧୪ରେ ପେଟ୍ରୋଲ ଲିଟର ଉପରେ କେନ୍ଦ୍ର ସରକାର ନଅଟଙ୍କା ୪୭ ପଇସା ଟିକସ ନେଉଥିବାବେଳେ ରାଜ୍ୟ ସରକାର ୧୧ ଟଙ୍କା ୧୭ ପଇସା ଟିକସ ଆକାରରେ ଆଦାୟ କରୁଥିଲେ । ସେତେବେଳେ ଦେଶରେ ପେଟ୍ରୋଲ ଲିଟର ପିଛା ୭୧ ଟଙ୍କା ୪୮ ପଇସା ରହିଥିଲା ।
ସମ୍ପ୍ରତି ପେଟ୍ରୋଲର ମୂଳ ଦର (ଟିକସ ଲାଗୁ ପୂର୍ବରୁ) ଲିଟର ପିଛା ପ୍ରାୟ ୩୯ ଟଙ୍କା ରହିଛି । ଅଥଚ ଭାରତ ସରକାର ତାହା ଉପରେ ଲିଟର ପିଛା ୧୭ ଟଙ୍କା ୯୮ ପଇସା ଏବଂ ଓଡ଼ିଶା ସରକାର ଲିଟର ପିଛା ୧୪ ଟଙ୍କା ୭୭ ପଇସା ଟିକସ ଆକାରରେ ଆଦାୟ କରୁଛନ୍ତି ।
ସେହିଭଳି ଭାବରେ ୨୦୧୪ ଏପ୍ରିଲ ମାସରେ ଭାରତରେ ଡିଜେଲର ମୂଳଦର ଲିଟର ପିଛା ଯେତିକି ଥିଲା, ତାହା ଉପର ଲିଟର ପିଛା କେନ୍ଦ୍ର ସରକାର ତିନି ଟଙ୍କା ୫୬ ପଇସା ଟିକସ ନେଉଥିଲେ । କିନ୍ତୁ ବିଜେପି ସରକାର ତାହା ଚାରିଗୁଣଣରୁ ଅଧିକ ବୃଦ୍ଧି କରି ଲିଟର ପିଛା ୧୭ ଟଙ୍କା ୩୩ ପଇସା କରିଥିଲେ ।
ଅବଶ୍ୟ ଏହାକୁ ଦୃଢ ବିରୋଧ କରାଯିବାରୁ ନରେନ୍ଦ୍ର ମୋଦିଙ୍କ ସରକାର କେନ୍ଦ୍ରୀୟ ଟିକସ ଦୁଇ ଟଙ୍କା ହ୍ରାସକରି ଡିଜେଲ ଲିଟର ପିଛା କେନ୍ଦ୍ରୀୟ ଉତ୍ପାଦନ ଶୁଳ୍କ ୨୦୧୭ରେ ୧୫ ଟଙ୍କା ୩୩ ପଇସା ରଖିଥିଲେ । ସମ୍ପ୍ରତି ତାହା ଅଧିକ ବୃଦ୍ଧିପାଇଛି ବୋଲି ସେ କହିଛନ୍ତି।
୨୦୧୭-୧୮ ମଧ୍ୟରେ ପେଟ୍ରୋଲ ଓ ଡିଜେଲ ଉପର କେନ୍ଦ୍ର ସରକାରଙ୍କ ଉତ୍ପାଦନ ଶୁଳ୍କ ପରିମାଣ ତିନିଗୁଣରୁ ଅଧିକ ବୃଦ୍ଧିପାଇଥିବା ସରକାରୀ ତଥ୍ୟରୁ ପ୍ରକାଶ ।
ନିରଂଜନ କହିଛନ୍ତି, ଦେଶରେ ବ୍ୟବହାର ହେଉଥିବା ମୋଟ ପେଟ୍ରୋଲିୟମ ଇନ୍ଧନ ମଧ୍ୟରେ ଡିଜେଲ ଅଂଶ ୩୮ ପ୍ରତିଶତ ରହିଛି । ସେଥିରୁ ୬୫ ଭାଗ କେବଳ ପରିବହନ କ୍ଷେତ୍ରରେ ବ୍ୟବହାର କରାଯାଉଛି ।
ସଡକ ପରିବହନ ମଧ୍ୟରେ ଟ୍ରକଯୋଗେ ପଣ୍ୟ ପରିବହନ ମୁଖ୍ୟ ମାଧ୍ୟମ ହୋଇଥିବାବେଳେ ପ୍ରାୟ ସମସ୍ତ କୃଷିଜାତ ସାମଗ୍ରୀ ଏବଂ କୃଷି କ୍ଷେତ୍ରରେ ବ୍ୟବହାର କରାଯାଉଥିବା ସାମଗ୍ରୀ ଟ୍ରକ ଦ୍ୱାରା ପରିବହନ କରାଯାଇଥାଏ ।
ପରିବହନ ଭଡା ବୃଦ୍ଧି ଜନିତ ପ୍ରତିକୂଳ ପ୍ରଭାବ କୃଷି କ୍ଷେତ୍ର ଉପରେ ପଡିଛି । ତାହାସହିତ ବସଭଡା ବୃଦ୍ଧି ଏବଂ ଟ୍ରାକ୍ଟରରେ ଚାଷ ଖର୍ଚ୍ଚ ବୃଦ୍ଧି, ଚାଷୀ ପାଇଁ ବୋଝ ଉପରେ ନଳିତା ବିଡା ସଦୃଶ ହୋଇଛି ।
ପେଟ୍ରୋଲ, ଡିଜେଲ ଉପରୁ ଉଭୟ କେନ୍ଦ୍ର ଓ ରାଜ୍ୟ ସରକାର ବିପୁଳ ଟିକସ ସଂଗ୍ରହ କରି ବୃହତ ଶିଳ୍ପ ଓ ପୁଂଜିପତିମାନଙ୍କୁ ବହୁକୋଟି ଟଙ୍କାର ମୁନାଫା ଦେଉଥିବା ସମୟରେ ଚାଷୀକୂଳ ସବୁକ୍ଷେତ୍ରରେ ଶୋଷିତ ଏବଂ ଅବହେଳିତ ହୋଇଥିବା ଶ୍ରୀଯୁକ୍ତ ପଟ୍ଟନାୟକ ଅଭିଯୋଗ କରିଛନ୍ତି ।
ଏହାକୁ ନେଇ ସେମାନଙ୍କ ମଧ୍ୟରେ ସୃଷ୍ଟି ହୋଇଥିବା ଅସନ୍ତୋଷ ଆଗାମୀ ନିର୍ବାଚନରେ ପ୍ରତିଫଳିତ ହେବ ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
